CELEX: 32019R1391
Language: sl
Date: 2019-09-06 00:00:00
Title: Izvedbena uredba Komisije (EU) 2019/1391 z dne 6. septembra 2019 o spremembi Uredbe Komisije (ES) št. 1218/1999 o uvrstitvi določenega blaga v kombinirano nomenklaturo in o razveljavitvi Izvedbene uredbe (EU) št. 670/2013

10.9.2019   
               
               
                  SL
               
               
                  Uradni list Evropske unije
               
               
                  L 233/1
               
            
         IZVEDBENA UREDBA KOMISIJE (EU) 2019/1391
         z dne 6. septembra 2019
         o spremembi Uredbe Komisije (ES) št. 1218/1999 o uvrstitvi določenega blaga v kombinirano nomenklaturo in o razveljavitvi Izvedbene uredbe (EU) št. 670/2013
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti členov 57(4) in 58(2) Uredbe,
         ob upoštevanju naslednjega:
         
                     (1)
                  
                  
                     Z Uredbo Komisije (ES) št. 1218/1999 (2) se je vrtni baldahin dimenzij 3 × 3 m s prekrivalom iz debelega tkanega blaga iz 100 % bombaža in kovinskimi podporniki, ki sestavljajo njegovo ogrodje, ter napravami za napenjanje, s katerimi se lahko pritrdi v tla, uvrstil pod oznako KN 6306 91 00 kot „drugi izdelki za taborjenje“, ker je odprt na vseh štirih straneh. Oznaka KN za navedeno kategorijo izdelkov se je spremenila zaradi sprememb oznak v harmoniziranem sistemu in kombinirani nomenklaturi, Uredba (ES) št. 1218/1999 pa je bila spremenjena z Izvedbeno uredbo (EU) št. 441/2013 (3), da se je navedla nova oznaka KN 6306 90 00. Komisija je z Izvedbeno uredbo (EU) št. 670/2013 (4) uvrstila izdelek, ki ima bistvene značilnosti platnene strehe na prostem, vendar je brez ogrodja, drogov ali dodatkov, pod oznako KN 6306 90 00 kot „drugi izdelki za taborjenje“, ker izdelek nima strani ali sten, ki bi tvorile zaprt prostor.
                  
               
                     (2)
                  
                  
                     Odbor za harmonizirani sistem (v nadaljnjem besedilu: Odbor za HS) Svetovne carinske organizacije (v nadaljnjem besedilu: WCO) je na svoji 62. seji septembra 2018 odobril mnenje o uvrstitvi 6306.22/1, ki uvršča izdelek, imenovan začasni paviljon, dimenzij okvirno 3 × 3 × 2,50 m, ki je sestavljen iz okvira iz jeklenih cevi s povezovalnimi deli in plastičnimi nogicami ter iz strešne prevleke z oblogami na štirih vogalih. Paviljon je odprt na vseh štirih straneh in ni trdno pritrjen na tla. Uvrščen je bil pod tarifno podštevilko HS 6306 22, ki ustreza oznaki KN 6306 22 00.
                  
               
                     (3)
                  
                  
                     Glede na enake ali zelo podobne značilnosti izdelka v primerjavi z izdelki, opisanimi v Uredbi (ES) št. 1218/1999 in Izvedbeni uredbi (EU) št. 670/2013, tarifna uvrstitev izdelkov iz Priloge k navedenima uredbama ni v skladu z mnenjem Odbora za HS WCO o uvrstitvi 6306.22/1.
                  
               
                     (4)
                  
                  
                     Unija je, na podlagi Sklepa Sveta 87/369/EGS (5), pogodbenica Mednarodne konvencije o harmoniziranem sistemu poimenovanj in šifrskih oznak blaga („harmonizirani sistem“ oziroma „HS“), ki ga pripravi Svet za carinsko sodelovanje (znan kot „WCO“). Mnenja o uvrstitvi, ki jih izda Odbor za HS, so načeloma instrumenti usmerjanja za tarifne ukrepe Unije.
                  
               
                     (5)
                  
                  
                     Da bi dosegli enotnost pri razlagi in uporabi harmoniziranega sistema na mednarodni ravni in glede na to, da je odločba Odbora za HS v skladu z besedilom tarifne podštevilke HS 6306.22, bi morala Unija uporabiti mnenje Odbora za HS WCO o uvrstitvi 6306.22/1.
                  
               
                     (6)
                  
                  
                     Pravna podlaga in postopek za sprejetje spremembe Uredbe (ES) št. 1218/1999 in za razveljavitev Izvedbene uredbe (EU) št. 670/2013 sta enaka. Zato je primerno, da se za navedena namena sprejme en sam akt.
                  
               
                     (7)
                  
                  
                     Uredbo (ES) št. 1218/1999 bi bilo zato treba ustrezno spremeniti.
                  
               
                     (8)
                  
                  
                     Izvedbeno uredbo (EU) št. 670/2013 bi bilo zato treba razveljaviti.
                  
               
                     (9)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            V Prilogi k Uredbi (ES) št. 1218/1999 se črta vrstica, ki ustreza točki 6 v preglednici.
         
         
            Člen 2
            Izvedbena uredba (EU) št. 670/2013 se razveljavi.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. septembra 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Komisije (ES) št. 1218/1999 z dne 14. junija 1999 o uvrstitvi določenega blaga v kombinirano nomenklaturo (UL L 148, 15.6.1999, str. 9).
         
            (3)  Izvedbena uredba Komisije (EU) št. 441/2013 z dne 7. maja 2013 o spremembi ali razveljavitvi nekaterih uredb o uvrstitvi blaga v kombinirano nomenklaturo (UL L 130, 15.5.2013, str. 1).
         
            (4)  Izvedbena uredba Komisije (EU) št. 670/2013 z dne 9. julija 2013 o uvrstitvi določenega blaga v kombinirano nomenklaturo (UL L 193, 16.7.2013, str. 2).
         
            (5)  Sklep Sveta 87/369/EGS z dne 7. aprila 1987 o sprejetju Mednarodne konvencije o harmoniziranem sistemu poimenovanj in šifrskih oznak blaga in Protokola o spremembah Konvencije (UL L 198, 20.7.1987, str. 1).